थोक मंडी में आलू के भाव दो रु. किलो किसानों की लागत भी नहीं निकल रही
बंपर आवक के चलते थोक मंडी में आलू के औसत भाव दो रुपए किलो पहुंच गए। यह इस सीजन का सबसे कम भाव है। फुटकर में पांच से सात रुपए किलो बिक रहा है। इससे आम लोगों को तो राहत है लेकिन किसानों की लागत भी नहीं निकल पा रही है।
घटती कीमतों की वजह आलू की बंपर पैदावार है। शनिवार को सैलाना बस स्टैंड स्थित थोक मंडी में आलू 1 से 4 रुपए किलो बिका। इसके औसत भाव 2 रुपए किलो रहे। आलू व्यापारियों के मुताबिक आवक ज्यादा है। इससे गिरावट है। रतलाम में इस बार 250 हेक्टेयर में आलू लगाया गया है।
10 हजार का नुकसान
एक हेक्टेयर में आलू लगाने पर खाद, बीज, बुआई, कीटनाशक, आलू निकालने का खर्च सहित अन्य मिलाकर 70 हजार खर्च होते हैं। एक हेक्टेयर में 300 क्विंटल आलू होता है। औसत भाव दो रुपए किलो है। इससे किसानों को 60 हजार रुपए मिलेंगे। यानी 10 हजार रुपए का नुकसान। इसमें किसान की मेहनत नहीं जोड़ी है। यदि ये जोड़ा जाए तो आलू उगाने वाले किसानों को भारी नुकसान हुआ है।
लागत मूल्य भी नहीं मिल पा रहा है
भारतीय किसान संघ जिलाध्यक्ष ललित पालीवाल ने बताया आलू के दाम लगातार गिर रहे हैं। इससे किसानों का लागत मूल्य भी नहीं निकल रहा है। सीएम बोलते हैं आलू के प्रोडक्ट बनाकर बेचें लेकिन सुविधा तो उपलब्ध कराएं।
रतलाम का आलू यूपी के साथ पाकिस्तान और बांग्लादेश तक जाता है। यूपी में भी बंपर पैदावार होना। सरकार द्वारा निर्यात बंद करना।
hin_Deva hin_Deva hin_Deva mar_Deva hin_Deva hin_Deva hin_Deva awa_Deva